Document ID: /roh_data/filtered/fineweb-2-filterrobots_roh.jsonl.gz/493

Svizra
70 francs dapli AVS al mais
La cumissiun dal Cussegl dals chantuns ha modifitgà puncts essenzials da las propostas dal Cussegl federal per la refurma da la prevenziun per la vegliadetgna. Uschia duain per exempel quels che van en pensiun, survegnir mintga mais ina renta da l'AVS ch'è 70 francs pli auta che quella actuala.
Percunter duain la populaziun activa e l'economia pajar 0,3 pertschient da la paja dapli per l'AVS. La cumissiun na vul betg stritgar la renta per survivents e vaivas sco quai ch'igl è planisà. Percunter vul ella augmentar la vegliadetgna da renta tar las dunnas da 64 sin 65 onns.
RR novitads 20:00